Lisa 1

Hankija: Tapa Vallavalitsus

Riigihange: Avatud noortekeskuse teenus, viitenumber

**Teenuse kirjeldus**

Avatud noortekeskuse teenuse sisu:

* noortekeskus peab olema avatud iganädalaselt vähemalt 40 tundi, aastas 48 nädalal (arvestades juulikuu puhkuse kuuks);
* tagatakse võrdsed võimalused ehk ei ole eeltingimusi osalemiseks, mis sõltuksid noore taustast (tõekspidamised, võimed, oskused, teadmised).
* tegevustega kaastakse läbimõeldult tänavatel häirival kombel (nt. poodides ja raudteel jm.) vaba aega veetvad noored;
* tegevused on mitmekülgsed ja täiendavad mitteformaalhariduslike tegevustega formaalharidust;
* huviringi korraldamisel ja planeerimisel tehakse koostööd teiste huviringide korraldajatega:
* korraldab piirkonnas elavate noortekeskuse külastajate huvide väljaselgitamiseks vestlusringe ja küsitlusi ning arvestab saadud ettepanekuid ringide organiseerimisel ja ürituste läbiviimisel;
* korraldab 8 kuu vältel vähemalt kaks noortele suunatud regulaarselt toimuvat huviringi (ühe huviringi kestus on vähemalt 3 kuu);
* võib organiseerida lisa huvialaringe vabatahtlike tegevusejuhendajate abiga;
* aastas viib ellu (või osaleb) võimalusel vähemalt ühe suurema (k.a rahvusvahelise) noorteprojekti (SANA);
* koostöös Tapa vallaga korraldab 2024. aasta suvel õpilasmaleva ning korraldab projektide toel maleva päeva tööst vaba osa tegevused. Maleva korraldamise täpsemad tingimused lepivad teenuse pakkuja ja Tapa vald kokku hiljemalt 29.02.2024.
* vähemalt kord aastas korraldab ühisürituse teiste Tapa valla noortekeskustega;
* tehakse koostöö teiste kogukondadega nii vallas sees, kui väljapool (noortekeskuste, noorteorganisatsioonidega ja koolidega);
* võimaldab ja koordineerib üritustest vabal ajal ruumides piirkonna noorte vabatahtliku tegevuse läbiviimist;
* teavitab aktiivselt piirkonna noori avalikke suhtluskanaleid kasutades noortekeskuse võimalustest ja üritustest;
* programmiliste tegevuste rahastuseks kasutab vähemalt 20% lisarahastust erinevalt fondidelt ja toetajatelt;
* koostab kalendriaasta tegevuskava;
* peab Eesti ANKi Logiraamatut ning lubab sellele ligipääsu Tapa valla kultuuri- ja noorsootööspetsialistile.

Nõuded töötajatele

* Noortekeskuse teenuse osutamiseks peavad pakkujal olema kogu lepingu kehtivuse ajal noorsootöötajad, kes on tööks noortega sobiva haridusega (noorsootöö, pedagoogika, lastekaitse vms) või koolitusega (kutse 4 või 6) või on mõistliku ajaga vastavat haridust või kutset omandamas;
* oma tegevuses lähtub noorsootöötaja kutse-eetikast;
* osaleb valdkondlikel arenguarutelude valla ja maakonnatasandil.

Noortekeskuse ruumid

* Teenuse osutamiseks antakse tasuta kasutada noorsootööks sobivad ruumid Tapal, asukohaga Kooli tn 24, Tamsalus, Tehnika 1a ja Vajangu Kooli 1;
* Mõistlikud majanduskulud: elekter, vesi, valve, küte, haljastus, jooksvad remonditööd kannab vald, muud kulud hanke pakkumises läbi mõelda;
* Ruumide sisustuse hankimine on pakkuja ülesandeks.